ฮั่งเส็งปิดเช้าบวก 85.71 จุด รับ”มาครอง”ชนะเลือกตั้งปธน.ฝรั่งเศส
ฮั่งเส็งปิดเช้าบวก 85.71 จุด รับ"มาครอง"ชนะเลือกตั้งปธน.ฝรั่งเศส
8 พ.ค. 2560

ดัชนีฮั่งเส็งตลาดหุ้นฮ่องกงปิดเช้าปรับตัวเพิ่มขึ้น โดยดัชนีฮั่งเส็งเพิ่มขึ้น 85.71 จุด หรือ 0.35% ปิดภาคเช้าที่ 24,562.06 จุด โดยได้รับแรงหนุนจากชัยชนะของนายเอมมานูเอล มาครอง ในศึกเลือกตั้งประธานาธิบดีฝรั่งเศส โดยมาครองมีจุดยืนสนับสนุนให้ฝรั่งเศสเป็นสมาชิกสหภาพยุโรปต่อไป
นอกจากนี้ ตลาดหุ้นฮ่องกงยังได้แรงหนุนหลังจากกระทรวงแรงงานสหรัฐรายงานว่า ตัวเลขการจ้างงานนอกภาคเกษตรพุ่งขึ้น 211,000 ตำแหน่งในเดือนเม.ย. มากกว่าที่นักวิเคราะห์คาดการณ์ไว้ว่าจะเพิ่มขึ้น 185,000 ตำแหน่ง ขณะที่อัตราว่างงานเดือนเม.ย.ลดลงสู่ระดับ 4.4% สวนทางกับที่นักวิเคราะห์คาดว่าจะเพิ่มขึ้นสู่ระดับ 4.6%